കര്ഷക ദിനാചരണം: സംസ്ഥാനതല ഉദ്ഘാടനം മുഖ്യമന്ത്രി നിര്വഹിക്കും ആലപ്പുഴ: കര്ഷക ദിനാചരണത്തിന്റെ സംസ്ഥാനതല ഉദ്ഘാടനം ഇന്നു രാവിലെ 9.30ന് മുഖ്യമന്ത്രി പിണറായി വിജയന് ഓണ്ലൈനായി നിര്വഹിക്കും. കഞ്ഞിക്കുഴി പഞ്ചായത്തിലെ പി.പി. സ്വാതന്ത്ര്യം സ്മാരക കമ്യൂണിറ്റി ഹാളില് നടക്കുന്ന ചടങ്ങില് കൃഷിമന്ത്രി പി. പ്രസാദ് അധ്യക്ഷത വഹിക്കും. ഫിഷറീസ് സാംസ്കാരിക മന്ത്രി സജി ചെറിയാന് കര്ഷകത്തൊഴിലാളികളെ ആദരിക്കും. എ.എം. ആരിഫ് എംപി, ജില്ലാ പഞ്ചായത്ത് പ്രസിഡന്റ് കെ.ജി. രാജേശ്വരി, കഞ്ഞിക്കുഴി ബ്ലോക്ക് പഞ്ചായത്ത് പ്രസിഡന്റ് വി.ജി. മോഹനന്, കൃഷി വകുപ്പ് ഡയറക്ടര് കെ. വാസുകി, കഞ്ഞിക്കുഴി പഞ്ചായത്ത് പ്രസിഡന്റ് ഗീതാ കാര്ത്തികേയന്, പ്രിന്സിപ്പല് കൃഷി ഓഫീസര് ആര്. ശ്രീരേഖ, കഞ്ഞിക്കുഴി പഞ്ചായത്ത് വൈസ് പ്രസിഡന്റ് അഡ്വ. എം. സന്തോഷ്കുമാര് എന്നിവര് പങ്കെടുക്കും. കാര്ഷികോത്പാദന കമ്മീഷണര് ഇഷിത റോയ് പദ്ധതി വിശദീകരിക്കും. സംസ്ഥാനത്തെ എല്ലാ കൃഷിഭവനുകളിലും കോവിഡ് പ്രോട്ടോകോള് പാലിച്ച് കര്ഷക ദിനാചരണം നടക്കും. വിവിധ കാര്ഷിക വൃത്തിയില് ഏര്പ്പെട്ടിരുന്ന കര്ഷകരെയും പഞ്ചായത്തിലെ മുതിര്ന്ന കര്ഷകത്തൊഴിലാളിയെയും ചടങ്ങില് ആദരിക്കും. വൈദ്യുതി മുടങ്ങുംപട്ടണക്കാട്: സിഎംസ്, കൂരാപ്പിള്ളി എന്നീ ട്രാന്സ്ഫോര്മറുകളുടെ പരിധിയില് ഇന്നുരാവിലെ ഒന്പതു മുതല് വൈകുന്നേരം അഞ്ചുവരെ വരെ ഭാഗികമായി വൈദ്യുതി മുടങ്ങും. തുറവൂര്: കുത്തിയതോട് സെക്ഷന് കാളാന്കേരി, കുത്തിയതോട് പഞ്ചായത്ത് എന്നിവിടങ്ങളില് ഇന്നു എട്ടുമുതല് 12 വരെ വൈദ്യുതി മുടങ്ങും.